Foto: ilna.ir Eron Tashqi ishlar vazirligi (TIV) rasmiy vakili Bahrom Qosimiy Eron shimoli-sharqidagi Mashhad shahrida AQSh fuqarosi Maykl Uayt qo‘lga olinganini tasdiqladi. Bu haqda Tashqi ishlar vazirligi saytida xabar berilgan. Bayonotda qayd etilishicha, Eron rasmiylari AQShni «hibsga olinishning dastlabki kunlarida» Qo‘shma Shtatlari fuqarosi ushlangani haqida xabardor qilgan. 8 yanvar, seshanba kuni The New York Times gazetasi AQSh harbiy-dengiz kuchlarining 46 yoshli faxriysi Maykl Uayt Eronda qo‘lga olingani haqida yozgandi. Eslatib o‘tamiz, avvalroq Yevropa ittifoqi Eronga nisbatan terrorizmga qarshi sanksiyalarni kengaytirgandi.